 Ebya Bakaleke bibi, Kooti elagidde akwatibwe. - Watchdog UgandaEYALI omuddumizi wa Poliisi mu maserengeta ga Kampala Siraj Bakalake ebintu byongedde okumwononekera, Omulamuzi wa Kkooti ewulira egyobukenuzi mu Kampala bwayisizza ekiragiro akwatibwe, asobole okuddamu emisango egimuvunanibwa omuli ogwokukozesa obubi Office ye, okuwamba nga kwotadde nokwekobaana okunyaga ebyamaguzi,Omulamuzi Moses Nabende yeyayisizza ekiragiro kino, oluvanyuma lwokusaba kwomuwaabi wa Gavumenti Harriet Ongom eyategezezza nti bamaze ebbanga ddene nga bayita Bakaleke okuyita mu ba Puliida be aba Robert Senguka and Nakacwa Partners nga baagala addemu emisango egimuvunanibwa naye nga yafuuka gwe kanyanya.Yategezezza nti banne bavunanibwa nabo okuli DASP Innocent Munezero, DASP Nuwaggaba Innocent, DAIP Robert Asiimwe, PC Babu Gastavas, PC Amanya Junior ne PC Kenneth Zirintuusa, bonna balabiseeko mu kooti ku lwokutaano emisango egibavunanibwa ne gibasomerwa era nebajegaana.Bano basomeddwa emisango omuli okukwata mu ngeri emennya amateeka saako nokutulugunya bannansi ba Korea.Bano era bavunanibwa ne banaanabwe okuli Mugoya Wanyoto Paul ne Samuel Nabeeta abagambibwa okuyambako abaselikale ba poliisi okunyaga bannaNsi ba Korea emitwalo gya doola za America 415,000 wakati we nnaku zomwezi 4 ne 11 ogwokubiri omwaka guno.PreviousVIDEO: Campaign against fistula should be taken to schools, says singer Halima NamakulaNextPHOTO: Sheilah Gashumba shows off scars sustained from dad beatings 